b'\n_START_ARTICLE_\nAnte Aikio\n_START_PARAGRAPH_\nAnte Aikio, pohjoissaameksi Luobbal S\xc3\xa1mmol S\xc3\xa1mmol \xc3\x81nte (s. 1977) on suomensaamelainen kielitieteilij\xc3\xa4, joka vuodesta 2015 alkaen toimii saamen kielen professorina Saamelaisessa korkeakoulussa Koutokeinossa Norjassa. T\xc3\xa4t\xc3\xa4 ennen h\xc3\xa4n on toiminut saamen kielen professorina Oulun yliopiston alaisessa Giellagas-instituutissa. Aikion suomen ja karjalan saamelaisia lainasanoja k\xc3\xa4sittelev\xc3\xa4 v\xc3\xa4it\xc3\xb6skirja ilmestyi vuonna 2009. Lis\xc3\xa4ksi Aikio on tutkinut laajasti uralilaisten kielten \xc3\xa4\xc3\xa4nnehistoriaa ja etymologiaa sek\xc3\xa4 saamelaisten etnolingvistist\xc3\xa4 menneisyytt\xc3\xa4 ja toimittanut professori Pekka Sammallahden 60-vuotisjuhlakirjan yhdess\xc3\xa4 Jussi Ylikosken kanssa.'